বালাসী ঘাট
বালাসীঘাট বাংলাদেশের গাইবান্ধা জেলার ফুলছড়ি উপজেলায় অবস্থিত একটি নৌবন্দর ও দর্শনীয় স্থান। যমুনা নদীর পারে অবস্থিত এই ঘাটটি রেলওয়ের লোড-আনলোড স্টেশন হিসেবেও ব্যবহার করা হয়। এই ঘাট বা নৌবন্দরের মাধ্যমে দেশের বিভিন্ন স্থানসহ বিদেশেও পণ্য পরিবহন করা হয়। ব্রিটিশ শাসনামলে ব্রিটিশরা ফুলছড়ি ঘাটকে তাদের বিভিন্ন পণ্য আনানেওয়ার কাজে ব্যবহার করতেন। ১৯৯০ সালের পর যমুনা নদীর নাব্যতা সঙ্কটের কারণে ফেরি সেবাটি তিস্তামুখ ঘাট থেকে বালাসীঘাটে স্থানান্তর করা হয়।